Ateneo de Manila University

Ing Universidad a Ateneo de Manila (Ateneo de Manila University king Ingles; a  mayayaus muring "Ateneo de Manila" o kabud namu Ateneo) metung yang privadung universidad a pálakad na ning Society of Jesus king Filipinas. Maki yampang yang pamagaral a elementaria, segundaria, colegiu at graduate. Dakal a cursu ing kayang tuturu, alimbawa king Alit (Arts), Humanidades (paksang pantau), Kalakal (Comerciu o Business), Leyi, Ciencia Social, Teologia, ampong Cienciang Puru at Megamit (Applied).

Ing Pipagaralan 
Atin yang campus king Metro Manila ing Ateneo de Manila University. Pilan lang libung talaturu deng tuturu kareng magaral a myayaliwa edad, manibat elementaria anggang postgraduate. Pitung libu limang dalan (7,500) ing bilang da reng magaral colegiu kareng escuela king Loyola, bukud kareng atlung libung (3,000) magaral a yaring colegiu (graduate students) – king makuyad a salita, malati ya mu ing Ateneo nung pakiyanti (cumpara) me  kareng dacal a Universidad king Filipinas.

Migumpisa ya ing Universidad kanitang 1859, anyang pepanibala ne ning Lakanbalen (Ciudad) ning Menila kareng Castilang Jesuita ing Escuela Municipal, metung a pipagaralan a primary a pangmalda.  Meging Ateneo ing lagyu ning escuela anyang migumpisa yang turung segundaria kanitang 1865, at king lambatan, meragul ya at meging uiversidad.

Colleges and universities
Ding Universidad at Colegiu king Filipinas